Televizija u Srbiji
<s>Prva radiodifuzna stanica na području Srbije oglasila se iz Beograda 1. oktobra 1924. godine.</s><s>Zahvaljujući tome što je imala ovu stanicu, Kraljevina Srba Hrvata i Slovenaca postala je članica Međunarodne unije za radiofoniju (UIR) prilikom njenog osnivanja 1925. u Ženevi.</s><s>Godina 1929, kada je osnovan Radio Beograd, smatra se godinom nastanka današnje Radio-televizije Srbija.</s><s>Prvi susret Beograđana s televizijom odigrao se u septembru 1938. godine na Beogradskom sajmu, kada je holandska firma Filips montirala prvu televizijsku stanicu sa studijom, odakle su za sve vreme trajanja jesenjeg sajma, prvi put na Balkanu, emitovane televizijske emisije za širu publiku, uz učešće beogradskih glumaca.</s>

<s>Nakon završetka Drugog svetskog rata, Savezno izvršno veće donelo je 8. 6. 1956. odluku o dodeljivanju sredstava za izgradnju TV-mreže u Jugoslaviji.</s><s>U subotu, 23. avgusta 1958. započeo je „eksperimentalni program” Studija Beograd.</s><s>Studio je izgrađen na Beogradskom sajmu, Bulevar Vojvode Mišića 14, a raspolagao je sa svom osnovnom tehnikom.</s><s>Prvi emitovani program bio je Dnevnik, a vesti su čitali Miloje Orlović, Branislav Surutka, Olga Nađ, Olivera Živković i Vera Milovanović.</s><s>Domaća industrija (RR Niš, „Čajavec” Banja Luka i zagrebački RIZ) proizvodila je prve ograničene serije TV-prijemnika.</s>

<s>Izvori</s>

<s>Televizija u Srbiji</s>

